LAOAG CITY – Naiget ti panagsagsagana ti provincial government ti Ilocos Norte kalpasan a napili a maysa nga agbalin nga host ti Asia-Pacific Economic Cooperation wenno APEC Summit ditoy pagilian intono Abril 13 agingga ti 16 ita a tawen.
Segun kenni Gov Imee Marcos, dakkel a pakaidayawan ti probinsiya ti panagturong ditoy dagiti lideres ti nagduduma a pagilian iti intero nga Asya.
Kuna ti gobernador nga napili ti Ilocos Norte nga host para ti panangtratar dagiti APEC leaders seknan ti renewable energy.
Inbatad na nga agarup 70 a kameng ti international delegates ken miyembro ti expert group ti new and renewable energy technologies ti tumabuno iti nasao a summit.
Inpanakkel ni Marcos nga ti Ilocos Norte ket nadur-as iti renewable energy ken maibilang payen a renewable energy capital saan laeng a ditoy Pilipinas ngem ketdi iti intero a Southeast Asia.
Idiay ili ti Bangui, Burgos ken Pagudpud ket masarakan dagiti windmill projects nga nagbalin payen nga tourist attraction ditoy probisniya ken sumaruno met ti pannakaipatakder ti solar power plant idiay ili ti Currimao.
ilo_Latn ilo_Latn ilo_Latn ilo_Latn ilo_Latn ilo_Latn